ტექნიკური დავალება
გარდაბნის 1-ლი ფეკალური სატუმბი სადგური
არსებული მდგომარეობით სატუმბო სადგურს აქვს შენობაში განთავსებული საანგარიშმსწორებო აღრიცხვის კვანძი (ძაბვის საფეხური 6კვ) და ნორმების დარღვევით მოწყობილი სატრანსფორმატორო ქვესადგური. პროექტის განხორციელების მიზანია მოწესრიგდეს ელ.მომარაგების ქსელი - ობიექტის ტერიტორიაზე განთავსდეს ახალი კომპლექსური სატრანსფორმატორო ქვესადგური, რომელსაც მაღალი ძაბვის მხარეს ექნება 3 უჯრედი (1 ტრანსფორმატორზე გამავალი და ორი შემყვანი). ამ წუთის მდგომარეობით ობიექტს აქვს ერთი კვების წყარო, ქ/ს გარდაბანი 500 დან ფიდერი სამშენებლო ბაზა. ხოლო მეორე შემყვანი უჯრედი იქნება სამომავლო პერსპექტივაში  მოერე ალტერნატიული კვებისთვის . ობიექტზე არსებულ საჰაერო ე.გ.ხ.-ზე ასევე უნდა მოეწყოს სახაზო გამთიშველი და გაკეთდეს საკაბელო ჩანართი  ხაზიდან ახალ სატრანსფორმატორო ქვესადგურემდე. ქვესადგურიდან სატუმბო სადგურში არსებულ დაბალი ძაბვის გამანაწილებელ კარადამდე უნდა დამონტაჟდეს 4*240 მმ კვეთის ალუმინის კაბელი.  აღრიცხვის კვანძი გადატანილი უნდა იქნეს სატრანსფორმატორო ქვესადგურში. პროექტი უნდა შეთანხმდეს ს.ს. საქართველოს სახელმწიფო ელექტროსისტემასთან და ენერგო-პრო ჯორჯიასთან.


ტექნიკური დავალება
გარდაბნის ცენტრალური სატუმბი სადგური
არსებული მდგომარეობით, სატუმბო სადგური კვებას იღებს ე.პ.ჯ. კუთვნილი სატრანსფორმატორო ქვესადგურიდან, სადაც დაბალი ძაბვის მხარეს განთავსებულია საანგარიშსწორებო აღრიცხვის კვანძი. აღრიცვის კარადიდან გამოდის საკაბელო ე.გ.ხ., რომელიც უერთდება საჰაერო ე.გ.ხ.-ს ჯამური სიგრძით სიგრძით დაახლოვებით 200 მეტრი. არსებული ე.გ.ხ. არის ამორტიზირებული, შესაბამისად საჭიროა ახალი საკაბელო ხაზის მშენებლობა ან კაბელის მიწისქვეშ გატარება და შენობაში  ავტომატური ამომრთველის კარადის მონტაჟი 630 ა ავტომატური ამომრთველით. ( არსებული სიმძლავრე 160 კვტ + 37 კვტ.  კაბელის მიწაში გატარების შემთხვევაში დაგვჭირდება 4*185 მმ  დაწყვილებული ალუმინის კაბელი)    ე.პ.ჯ.-ს აღრიცხვის კვანძზე და სატუმბო სადგურის არსებულ გამანაწილებელზე დაერთება. პროექტი სავარაუდოდ შესათანხმებელი იქნება ე.პ.ჯ-თან და საავტომობილო გზების დეპარტამენტთან.

